als_Latn dik_Latn sag_Latn
RTK po zbaton standard të dyfishta. Ne konkursin për kryeredaktor, Bajrush Morina që është kryeredaktor i Bota Sot, nuk e është thirr në intervistë me arsyetimin se është anëtar I një parti politike, ndërsa Ismet Hajrullahun që njihet gjerësisht si njeri I afërt me PDK dhe dikur këshilltar i ish Kryetarit të Kuvendit Jakup Krasniqi, e kanë futur në listën e ngushtë, duke e ftuar në intervistë për kryeredaktor. Gruaja e tij, Majlinda Hajrullahu, është anëtare e Bordit të RTK-së.
Në konkursin e fundit për pozitën e kryeredaktorit në RTK kanë konkurruar edhe dy zyrtarë të cilët deri para pak kohe ishin pjesë e politikës.
Sipas burimeve të gazetës, RTK ka ftuar në intervistë vetëm njërin nga ta e ai është Ismet Harjullahu, I cili deri vonë ishte pjesë e kabinetit të kryetarit të Kuvendit të Kosovës, Jakup Krasniqi, ndërkaq Bajrush Morina, kandidat në listën e LDK-së për deputet në zgjedhjet e përgjithshme dhe njëherit pronar i gazetës Botapress nuk është ftuar.
LIGJI Nr. 04/L-046 PËR RADIOTELEVIZIONIN E KOSOVËS, Neni 35- Zgjedhja e menaxhmentit të RTK-së në pikën 5, thotë se Kryeredaktori të mos jetë tri (3) vitet e fundit në organet e larta udhëheqëse politike.
Ndërkaq Ismet Hajrullahu sipas burimeve tona është bashkëshorti I Majlinda Hajrullahut e cila është aktualisht anëtare e bordit të RTK-së, që përbën drejtpërdrejtë konflikt interesi.
Neni 12
Kufizimet e zyrtarit pas largimit nga ushtrimi i funksionit publik
Zyrtari i cili përfundon ushtrimin e funksionit publik nuk ka të drejtë për 1(një) vittë punësohet ose të emërohet në pozitë udhëheqëse, apo të përfshihet në kontrollin e ndërmarrjeve publike apo private, nëse detyrat e tij gjatë periudhës 2 (dy) vjeçare para përfundimit të ushtrimit të funksionit publik kanë qenë drejtpërdrejtë të lidhura me mbikëqyrjen apo kontrollin e afarizmit të atyre ndërmarrjeve.
als_Latn als_Latn als_Latn als_Latn als_Latn sna_Latn als_Latn als_Latn